Նա խոսել է նաև հայ-ադրբեջանական և հայ-թուրքական հարաբերությունների մեկ ամբողջություն լինելու մասին՝ պարզ դարձնելով, որ Անկարա-Երևան հարաբերությունների կարգավորման նախափուլը Բաքու-Երևան հարաբերությունների նորմալացումն է։ Եվ ուրեմն՝ նախապայմանային նախապայմանը հայկական ուժերի հեռացումն է Արցախից։ Ստացվում է, որ Անկարայի կիրառած նախապայմանային քաղաքականության առաջին բաղադրիչը իր հերթին ունի նախապայմաններ. հայկական ուժերի հեռացում Արցախից, ապա Բաքու-Երևան հարաբերությունների բնականոնացում, որից հետո Անկարա-Երևան հարաբերությունների կարգավորում։ Միևնույն հայտարարությունում Թուրքիայի վարչապետը անարդյունավետ, հետևաբար հեղինակազրկված կառույց է համարում ՄԱԿ-ը։ Նրա համոզմամբ՝ ՄԱԿ-ը գնալով վերածվում է անարդյունավետ կառույցի.